Masarautar Karaye
Masarautar Karaye masarauta ce a jihar Kano mai hedikwata a garin Ƙaraye. Sarkin Ƙaraye na yanzu shine Alhaji Dr. Ibrahim Abubakar II.

Tarihi 
Garin Ƙaraye hedikwatar masarautar Ƙaraye ce kuma tana yammacin birnin Kano. Tun kafin zuwan Bagauda a shekarar 999, Magurguji ke zaune a Karaye. An kafa garin Ƙaraye a shekara ta 1085. Daga shekarar 1101 zuwa 1793, sarakunan Habe sun yi sarautar Ƙaraye. A zamanin sarakunan Habe, masarautar Karaye ta kara faɗaɗa zuwa yankin Yamma da Arewacin Jihar Kano da ke yanzu.

Dangantaka da Kano 
A lokacin da Majalisar Bagauda ke mulki a Kano sun nemi haɗin kan maƙwabciyarsu Masarautar Karaye domin haɗa ƙarfi da ƙarfe domin kare kansu daga wasu masarautu irinsu Zariya da Katsina da Sakkwato . Ƙaraye ta amince ya bada hadin kai da gidan Bagauda inda Ƙaraye ya koma masarautar Kano . Daga lokacin da Karaye yake ƙarƙashin masarautar Kano har zuwan Sarakunan Fulani bayan Jihadin Usman Dan Fodio.

Masarautar Ƙaraye A Yanzu 
Masarautar Ƙaraye ta ci gaba da kasancewa a ƙarƙashin Daular Kano har zuwa shekarar 2020 lokacin da gwamnatin jihar Kano ta fitar da wasu sabbin masarautu guda biyar tare da sauya tsarin masarautar Kano. A wancan lokacin gwamnatin Kano ta dawo da sabuwar Masarautar Karaye.  Masarautar Ƙaraye ta ƙunshi ƙananan hukumomi takwas na jihar Kano, Karaye, Rogo, Gwarzo, Kabo, Rimin Gado, Madobi, Kiru da Shanono.

Nassoshi 

Masarautu
Masarautu a Nijeriya
Masarauta
Kano
Kano (jiha)